
Tá Parlaimint na hEorpa,
–	ag féachaint d’Airteagal 286(2) den Chonradh ar Fheidhmiú an Aontais Eorpaigh, ar dá bhun a chuaigh an Chomhairle i gcomhairle le Parlaimint na hEorpa (C9‑0008/2024),
–	ag féachaint do Riail 129 dá Rialacha Nós Imeachta,
–	ag féachaint don tuarascáil ón gCoiste um Rialú Buiséadach (A9-0061/2024),
A.	de bhrí go ndeachaigh an Chomhairle, i litir dar dáta an 17 Eanáir 2024, i gcomhairle le Parlaimint na hEorpa maidir le Carlo Alberto Manfredi Selvaggi a ainmniú mar Chomhalta den Chúirt Iniúchóirí;
B.	de bhrí go ndeachaigh an Coiste um Rialú Buiséadach i bParlaimint na hEorpa ar aghaidh le meastóireacht a dhéanamh ar dhintiúir Carlo Alberto Manfredi Selvaggi, go háirithe i bhfianaise na gceanglas a leagtar síos in Airteagal 286(1) den Chonradh ar Fheidhmiú an Aontais Eorpaigh; de bhrí go bhfuair an coiste, agus an mheastóireacht sin á déanamh aige, curriculum vitae ó Carlo Alberto Manfredi Selvaggi, chomh maith leis na freagraí ar an gceistneoir i scríbhinn a seoladh chuige;
C.	de bhrí gur thionóil an coiste éisteacht le Carlo Alberto Manfredi Selvaggi, an 22 Feabhra 2024, ina ndearna sé ráiteas tosaigh agus inar fhreagair sé ceisteanna ó chomhaltaí an choiste ina dhiaidh sin;
1.	ag tabhairt tuairim fhabhrach ar ainmniú Carlo Alberto Manfredi Selvaggi ag an gComhairle ina Chomhalta den Chúirt Iniúchóirí;
2.	á threorú dá hUachtarán an cinneadh seo a chur ar aghaidh chuig an gComhairle agus, mar fhaisnéis, chuig an gCúirt Iniúchóirí, chuig institiúidí eile an Aontais Eorpaigh agus chuig institiúidí iniúchóireachta na mBallstát.

